Juhana Pettersson

Juhana Pettersson on suomalainen kirjailija, pelisuunnittelija ja toimittaja. Pettersson on kirjoittanut roolipeleistä ja videopeleistä, toimittanut Roolipelaaja-lehteä sekä tuottanut Neloselle videopelejä käsittelevää Tilt-ohjelmaa.

Pettersson kirjoitti tietokirjan Roolipelimanifesti (Like, 2005). Teoksessa hän käy läpi roolipelaamisen eri muotoja, historiaa ja keinoja, sekä esittelee Joutomaa-nimisen ”turborealistisen” roolipelin.

Petterssonin esikoisromaani Sokerisamurai (Into, 2013) kertoo tyttöduosta ja on kustantajan mukaan ”takaperin etenevä rakkaustarina”. Teos käsittelee rakkautta, seksiä, musiikkimaailmaa ja BDSM-suhteita.

Petterssonin puoliso on toimittaja Maria Pettersson.

Lähteet

Suomalaiset kirjailijat
Suomalaiset toimittajat
Syntymävuosi puuttuu
Elävät henkilöt